Air America (film)

Air America er en amerikansk film fra 1990, regissert av Roger Spottiswoode.

Handling 
I 1969 arbeider Billy Covington som helikopter-pilot for en radiostasjon i Los Angeles. Når han bryter en rekke sikkerhetsforskrifter ved å fly alt for lavt, suspenderer Federal Aviation Administration fly-sertifikatet hans. Imidlertid blir hans ferdigheter, tapperhet og ignorering av loven lagt merke til av en annen agent, som forteller Billy at han kan få fly-lisensen sin tilbake hvis han godtar en jobb i Laos - hvor han skal arbeide for Air America. Men det viser seg snart at Air America egentlig blir eid av CIA.

Arbeidsløs, og ikke i stand til å finne seg annet fast arbeid, aksepterer Billy denne stillingen. I Laos blir han introdusert for Air Americas uortodokse piloter og fly. Han møter Gene Ryack, en kynisk og eksentrisk pilot, som bruker disse fly-reisene for å kjøpe svartebørs-våpen til seg selv. Dagen etter ankommer senator Davenport til Laos, for å undersøke rykter om at Air America transporterer narkotika på vegne av laotiske styrker. Major Lemond og Rob Diehl, som leder alle CIA sine oppdrag ved Air America, viser senatoren rundt i flyktningleirer, helligdommer og templer og større byer i et bedrag for å skjule for senatoren at Air America faktisk transporterer narkotika.

Billy og Genes helikopter blir skutt ned under ett oppdrag, og de blir tatt til fange av en lokal stamme. Gene legger merke til at stammen bruker foreldede og upålitelige skytevåpen, og han inngår derfor en avtale for å forsyne dem med bedre våpen. Billy og Gene blir deretter satt fri, og de reiser hjem til Gene - hvor Billy blir overrasket over å oppdage at Gene har kone og barn. Billy er allerede desillusjonert på grunn av de amerikanske handlingene i Laos, og Gene forsøker å overbevise ham om å slutte i jobben sin.

Skuespillere 
 Mel Gibson som Gene Ryack
 Robert Downey Jr. som Billy Covington
 Nancy Travis som Corinne Landreaux
 Ken Jenkins som Major Donald Lemond
 David Marshall Grant som Robert Diehl
 Lane Smith som  Davenport
 Art LaFleur som Jack Neely
 Ned Eisenberg som Nick Pirelli

Referanser

Eksterne lenker 

Filmer fra 1990